**ΤΡΟΠΟΠΟΙΗΣΗ ΠΡΟΓΡΑΜΜΑΤΟΣ**

**από 21/03/2024 έως 22/03/2024**

**ΠΡΟΓΡΑΜΜΑ  ΠΕΜΠΤΗΣ  21/03/2024**

…..

|  |  |
| --- | --- |
| Ντοκιμαντέρ / Τρόπος ζωής | **WEBTV** **ERTflix** |

**16:00**  |  **Μα πώς φτιάχνεται; (ΝΕΟ ΕΠΕΙΣΟΔΙΟ)**     
  
**Έτος παραγωγής:** 2022

**«Παγωτό» (τελευταίο)**   
**Eπεισόδιο**: 12

|  |  |
| --- | --- |
| Αθλητικά / Βόλεϊ | **WEBTV** |

**17:00**  |  **Volley League Play off: ΠΑΟΚ - ΠΑΝΑΘΗΝΑΪΚΟΣ | 4ος Αγώνας  (Z)** **(Τροποποίηση προγράμματος)**

Εννέα ομάδες σε μια διαρκή μάχη για την αγωνιστική επιβίωση στη Volley League 2023-2024, με την ERTWorld να μεταδίδει απευθείας τις σημαντικότερες αναμετρήσεις.   
  
Κάθε αγωνιστική και ντέρμπι. Οι ομάδες διεκδικούν τον τίτλο του πρωταθλητή της χρονιάς, προσφέροντας θέαμα υψηλού επιπέδου, ενώ οι αναμετρήσεις κρίνονται συχνά ακόμη και στα πέντε σετ.   
  
Οι κάμερες της ΕΡΤ είναι εκεί, καταγράφοντας τις εξελίξεις μέχρι την ανάδειξη του πρωταθλητή!

(Η εκπομπή Art Week δεν θα μεταδοθεί)

|  |  |
| --- | --- |
| Ταινίες | **WEBTV** |

**19:10**  |  **Ανθισμένη Αμυγδαλιά - Ελληνική Ταινία**     
  
**Έτος παραγωγής:** 1959  
**Διάρκεια**: 80'

…..

|  |  |
| --- | --- |
| Ενημέρωση / Βιογραφία | **WEBTV** |

**01:30**  |  **Μονόγραμμα  (E)**   **(Τροποποίηση προγράμματος)**

Τριάντα πέντε χρόνια συνεχούς παρουσίας το «Μονόγραμμα», η μακροβιότερη πολιτιστική εκπομπή της δημόσιας τηλεόρασης, έχει καταγράψει με μοναδικό τρόπο τα πρόσωπα που σηματοδότησαν με την παρουσία και το έργο τους την πνευματική, πολιτιστική και καλλιτεχνική πορεία του τόπου μας.  
  
«Εθνικό αρχείο» έχει χαρακτηριστεί από το σύνολο του Τύπου και για πρώτη φορά το 2012, η Ακαδημία Αθηνών αναγνώρισε και βράβευσε οπτικοακουστικό έργο, απονέμοντας στους δημιουργούς-παραγωγούς και σκηνοθέτες Γιώργο και Ηρώ Σγουράκη το Βραβείο της Ακαδημίας Αθηνών για το σύνολο του έργου τους και ιδίως για το «Μονόγραμμα» με το σκεπτικό ότι: «…οι βιογραφικές τους εκπομπές αποτελούν πολύτιμη προσωπογραφία Ελλήνων που έδρασαν στο παρελθόν αλλά και στην εποχή μας και δημιούργησαν, όπως χαρακτηρίστηκε, έργο “για τις επόμενες γενεές”».  
Έθνος χωρίς ιστορική μνήμη, και χωρίς συνέχεια πολιτισμού, είναι καταδικασμένο. Και είμαστε υποχρεωμένοι ως γενιά, να βρούμε τις βέβαιες πατημασιές, πάνω στις οποίες θα πατήσουν οι επόμενες γενιές. Πώς; Βαδίζοντας στα χνάρια του πολιτισμού που άφησαν οι μεγάλοι της εποχής μας. Στο μεσοστράτι δύο αιώνων, και υπερήφανοι που γεννηθήκαμε την ίδια εποχή με αυτούς και κοινωνήσαμε της Τέχνης τους, οφείλουμε να τα περιφρουρήσουμε, να τα περισώσουμε.  
  
Η ιδέα της δημιουργίας ήταν του παραγωγού-σκηνοθέτη Γιώργου Σγουράκη, προκειμένου να παρουσιαστεί με αυτοβιογραφική μορφή η ζωή, το έργο και η στάση ζωής των προσώπων που δρουν στην πνευματική, πολιτιστική, καλλιτεχνική, κοινωνική και γενικότερα στη δημόσια ζωή, ώστε να μην υπάρχει κανενός είδους παρέμβαση και να διατηρηθεί ατόφιο το κινηματογραφικό ντοκουμέντο.  
  
Η μορφή της κάθε εκπομπής έχει στόχο την αυτοβιογραφική παρουσίαση (καταγραφή σε εικόνα και ήχο) ενός ατόμου που δρα στην πνευματική, καλλιτεχνική, πολιτιστική, πολιτική, κοινωνική και γενικά στη δημόσια ζωή, κατά τρόπο που κινεί το ενδιαφέρον των συγχρόνων του.  
Ο τίτλος είναι από το ομότιτλο ποιητικό έργο του Οδυσσέα Ελύτη (με τη σύμφωνη γνώμη του) και είναι απόλυτα καθοριστικός για το αντικείμενο που πραγματεύεται: Μονόγραμμα = Αυτοβιογραφία.  
  
Το σήμα της σειράς είναι ακριβές αντίγραφο από τον σπάνιο σφραγιδόλιθο που υπάρχει στο Βρετανικό Μουσείο και χρονολογείται στον 4ο ώς τον 3ο αιώνα π.Χ. και είναι από καφετί αχάτη.  
Τέσσερα γράμματα συνθέτουν και έχουν συνδυαστεί σε μονόγραμμα. Τα γράμματα αυτά είναι το Υ, το Β, το Ω και το Ε. Πρέπει να σημειωθεί ότι είναι πολύ σπάνιοι οι σφραγιδόλιθοι με συνδυασμούς γραμμάτων, όπως αυτός που έχει γίνει το χαρακτηριστικό σήμα της τηλεοπτικής σειράς.  
  
Το χαρακτηριστικό μουσικό σήμα που συνοδεύει τον γραμμικό αρχικό σχηματισμό του σήματος με τη σύνθεση των γραμμάτων του σφραγιδόλιθου, είναι δημιουργία του συνθέτη Βασίλη Δημητρίου.  
  
Σε κάθε εκπομπή ο/η αυτοβιογραφούμενος/η οριοθετεί το πλαίσιο της ταινίας, η οποία γίνεται γι' αυτόν. Στη συνέχεια, με τη συνεργασία τους καθορίζεται η δομή και ο χαρακτήρας της όλης παρουσίασης. Μελετούμε αρχικά όλα τα υπάρχοντα βιογραφικά στοιχεία, παρακολουθούμε την εμπεριστατωμένη τεκμηρίωση του έργου του προσώπου το οποίο καταγράφουμε, ανατρέχουμε στα δημοσιεύματα και στις συνεντεύξεις που το αφορούν και έπειτα από πολύμηνη πολλές φορές προεργασία, ολοκληρώνουμε την τηλεοπτική μας καταγραφή.  
  
Στη δημιουργία της σειράς των εκπομπών συνεργάστηκαν:   
Παραγωγός: Γιώργος Σγουράκης   
Σκηνοθέτες: Γιάννης Ξανθόπουλος, Χρίστος Ακρίδας, Κιμ Ντίμον, Μπάμπης Πλαϊτάκης, Γιώργος Σγουράκης και Περικλής K. Ασπρούλιας   
Φωτογραφία: Στάθης Γκόβας   
Ηχοληψία: Νίκος Παναγοηλιόπουλος   
Μοντάζ: Σταμάτης Μαργέτης και Γιώργος Γεωργόπουλος   
Διεύθυνση παραγωγής: Στέλιος Σγουράκης

**«Λάκης Παπαστάθης» (σκηνοθέτης-συγγραφέας)**

Ο Λάκης Παπαστάθης, σκηνοθέτης και ένας από τους ελάχιστους τολμηρούς πρωτοπόρους στη δημιουργία πολιτιστικής ταυτότητας της Ελληνικής Τηλεόρασης (ΕΡΤ), αυτοβιογραφείται στο «Μονόγραμμα».  
  
Εκ των βασικών δημιουργών της εκπομπής «Παρασκήνιο» που έγραψε ιστορία στην ΕΡΤ, εμπλουτίζοντας το Αρχείο της μ’ ένα σημαντικό μέρος της πολιτιστικής ιστορίας του τόπου μας. Ο Λάκης Παπαστάθης γεννήθηκε στο Βόλο το 1943. Δύο πόλεις έχουν διαμορφώσει τη ζωή του: ο Βόλος και η Μυτιλήνη. Τελειώνοντας το γυμνάσιο ήρθε στην Αθήνα και ξεκίνησε να σπουδάζει στην Πάντειο, με το βλέμμα στραμμένο προς το όνειρό του, που ήταν –από μικρό παιδί στη Μυτιλήνη– να κάνει ταινίες.  
Από νωρίς στην Αθήνα συνδέθηκε με όλους τους σκηνοθέτες του λεγόμενου Νέου Ελληνικού Κινηματογράφου: τον Θόδωρο Αγγελόπουλο, τον Παντελή Βούλγαρη, τον Νίκο Παναγιωτόπουλο, την Τώνια Μαρκετάκη, τη Φρίντα Λιάπα, τον Σταύρο Τορνέ. Γύρω στο 1968 γνωρίζει τον Αλέξη Δαμιανό και γίνεται βοηθός του στη θρυλική πλέον ταινία, την «Ευδοκία».   
  
Όλα αυτά την εποχή που ο παλιός ελληνικός κινηματογράφος εξέπνεε και «το νέο ελληνικό σινεμά ήταν ένα κίνημα όχι μόνο κινηματογραφικό, αλλά κι ένα κίνημα που καθόριζε μια ηθική στάση απέναντι στην ελληνική πραγματικότητα».  
  
Δημιούργησε τη «Cinetic» μαζί με τον Τάκη Χατζόπουλο και άρχισαν να κάνουν διαφημίσεις, έχοντας στο μυαλό τους όμως ότι θα μαζέψουν χρήματα για να κάνουν κινηματογράφο.   
  
Η ΕΡΤ του οφείλει πολλά, αν και ο ίδιος λέει πως κι αυτός οφείλει σ’ αυτήν. Κι αυτό έγινε όταν ξεκίνησε να προβάλλεται το «Παρασκήνιο». Μια εκπομπή-μαρτυρία, ένα ντοκουμέντο της εποχής μας. Περίπου 200 σκηνοθέτες δούλεψαν στο «Παρασκήνιο». Ο ίδιος, μαζί με τον Τάκη Χατζόπουλο, συμμετείχε στα περισσότερα. Σπουδαίοι άνθρωποι της νεότερης Ελλάδας, του τελευταίου μισού του 20ού αιώνα και των αρχών του 21ου, άφησαν το στίγμα τους στο «Παρασκήνιο».  
  
Έχει σκηνοθετήσει τέσσερις κινηματογραφικές ταινίες μεγάλου μήκους: «Τον καιρό των Ελλήνων» (1981), «Θεόφιλος» (1987), «Το μόνον της ζωής του ταξείδιον» (2001), «Ταξίδι στη Μυτιλήνη» (2010) και μία μικρού μήκους: «Γράμματα από την Αμερική» (1972).

Παραγωγός: Γιώργος Σγουράκης  
Σκηνοθεσία: Περικλής Κ. Ασπρούλιας  
Φωτογραφία: Στάθης Γκόβας  
Ηχοληψία: Νίκος Παναγοηλιόπουλος  
Μοντάζ: Σταμάτης Μαργέτης  
Διεύθυνση παραγωγής: Στέλιος Σγουράκης

(Η μικρού μήκους ταινία δεν θα μεταδοθεί)

|  |  |
| --- | --- |
| Ενημέρωση / Πολιτισμός | **WEBTV** **ERTflix** |

**02:00**  |  **Art Week  (E)**   **(Περιγραφή επεισοδίου)**  
  
Η' ΚΥΚΛΟΣ   
  
**Έτος παραγωγής:** 2023

Για μία ακόμη χρονιά, το «Αrt Week» καταγράφει την πορεία σημαντικών ανθρώπων των Γραμμάτων και των Τεχνών, καθώς και νεότερων καλλιτεχνών που παίρνουν τη σκυτάλη.   
  
Η Λένα Αρώνη κυκλοφορεί στην πόλη και συναντά καλλιτέχνες που έχουν διαμορφώσει εδώ και χρόνια, με την πολύχρονη πορεία τους, τον πολιτισμό της χώρας.  
  
Άκρως ενδιαφέρουσες είναι και οι συναντήσεις της με τους νεότερους καλλιτέχνες, οι οποίοι σμιλεύουν το πολιτιστικό γίγνεσθαι της επόμενης μέρας.  
Μουσικοί, σκηνοθέτες, λογοτέχνες, ηθοποιοί, εικαστικοί, άνθρωποι που μέσα από τη διαδρομή και με την αφοσίωση στη δουλειά τους έχουν κατακτήσει την αγάπη του κοινού, συνομιλούν με τη Λένα και εξομολογούνται στο «Art Week» τις προκλήσεις, τις χαρές και τις δυσκολίες που συναντούν στην καλλιτεχνική πορεία τους, καθώς και τους τρόπους που προσεγγίζουν το αντικείμενό τους.

**«Καρυοφυλλιά Καραμπέτη - Εύα Νάθενα»**   
**Eπεισόδιο**: 2

Η Λένα Αρώνη συναντά την Εύα Νάθενα, σκηνοθέτη της ταινίας "Η Φόνισσα", και την ηθοποιό Καρυοφυλλιά Καραμπέτη, που πρωταγωνιστεί στην κινηματογραφική μεταφορά του μυθιστορήματος του Αλέξανδρου Παπαδιαμάντη.  
  
Η ταινία "Φόνισσα" σάρωσε τα βραβεία στο πρόσφατο 64ο Διεθνές Φεστιβάλ Θεσσαλονίκης (6 βραβεία στο σύνολο) και ήδη "κόβει", δικαίως, πολλά εισιτήρια στις αίθουσες κερδίζοντας το κοινό.  
  
Μία πολύ ενδιαφέρουσα συζήτηση, που αποκαλύπτει το making of αυτής της τεράστιας παραγωγής, το πώς γεννήθηκε η ιδέα για αυτό το τολμηρό εγχείρημα, το πώς επελέγη η σπουδαία Καρυοφυλλιά στο ρόλο της Φραγκογιαννούς.  
  
Η Εύα και η Καρυοφυλλιά μοιράζονται τις αγωνίες που έζησαν, τα συναισθήματα που ένιωσαν μέσα από αυτήν την υποδειγματική μεταφορά του γνωστού έργου του Παπαδιαμάντη.  
  
Η "Φόνισσα" αποτελεί ένα ισχυρό όχημα για να μιλήσουν για τη θέση της γυναίκας, για το διαγενεακό τραύμα, για την ελληνική κοινωνία και τα προσωπικά τους βιώματα στις διαφορετικές εκφάνσεις της ζωής τους.  
  
Μη χάσετε αυτήν τη συνάντηση.  
  
Διεισδυτική, συγκινητική, βαθιά και λυτρωτική με δύο πραγματικά σπουδαίες γυναίκες και καλλιτέχνιδες.

Παρουσίαση: Λένα Αρώνη  
Παρουσίαση – αρχισυνταξία – επιμέλεια εκπομπής: Λένα Αρώνη  
Σκηνοθεσία: Μανώλης Παπανικήτας

|  |  |
| --- | --- |
| Ενημέρωση / Ειδήσεις | **WEBTV** **ERTflix** |

**03:00**  |  **Ειδήσεις - Αθλητικά - Καιρός  (M)**

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**04:00**  |  **Βαρδιάνος στα Σπόρκα  (E)**  

**(τελευταίο) [Με αγγλικούς υπότιτλους]**   
**Eπεισόδιο**: 4

|  |  |
| --- | --- |
| Ψυχαγωγία / Ελληνική σειρά | **WEBTV** |

**05:00**  |  **Η Παραλία  (E)**     
  
**Eπεισόδιο**: 109

**ΠΡΟΓΡΑΜΜΑ  ΠΑΡΑΣΚΕΥΗΣ  22/03/2024**

…..

|  |  |
| --- | --- |
| Ενημέρωση / Ειδήσεις | **WEBTV** **ERTflix** |

**15:00**  |  **Ειδήσεις - Αθλητικά - Καιρός**

|  |  |
| --- | --- |
| Ντοκιμαντέρ / Τρόπος ζωής | **WEBTV** **ERTflix** |

**16:00**  |  **Βίλατζ Γιουνάιτεντ (ΝΕΟ ΕΠΕΙΣΟΔΙΟ) (Περιγραφή επεισοδίου)**  
  
**Έτος παραγωγής:** 2023

Σειρά εκπομπών παραγωγής 2023-24.   
Τρία είναι τα σηµεία που ορίζουν τη ζωή και τις αξίες της ελληνικής υπαίθρου. Η εκκλησία, το καφενείο και το ποδοσφαιρικό γήπεδο.   
Η Βίλατζ Γιουνάιτεντ οργώνει την ελληνική επικράτεια και παρακολουθεί τις κοινότητες των χωριών και τις οµάδες τους ολοκληρωτικά και… απείραχτα.   
Στρέφουµε την κάµερα σε ποδοσφαιριστές που αγωνίζονται µόνο για το χειροκρότηµα και την τιµή του χωριού και της φανέλας.

**«Δόξα Βώλακα»**   
**Eπεισόδιο**: 11

Τριμπλούχοι πέρυσι (πρωτάθλημα, κύπελλο και σούπερ καπ), οι Βωλακιανοί θα πανηγύριζαν άνοδο στα μεγάλα σαλόνια της Γ' Εθνικής, αν στο μπαράζ, ύποπτες συνθήκες, διαιτησίες ανάλγητες και κάμερες, όλως τυχαίως, μη λειτουργικές δεν τους στερούσαν το όνειρο.   
Από τις ακαδημίες ακόμα, τα πιτσιρίκια προπονούνται και ανατρέφονται με την ιδέα πως μια μέρα θα κλωτσήσουν το τόπι για να δοξάσουν τη μεγάλη ομάδα του χωριού τους.  
Ξυλοκόποι, υλοτόμοι, λατόμοι και πελεκητές, οι ποδοσφαιριστές της Δόξας Βώλακα, τις καθημερινές μοχθούν στις δασοκομικές, αγροτικές και κτηνοτροφικές τους εργασίες, αλλά την Κυριακή άπαντες φορούν τα ασπρόμαυρα με τον αετό και μπαίνουν στο γήπεδο για τη Δόξα… του Βώλακα.

Ιδέα, σενάριο, διεύθυνση παραγωγής: Θανάσης Νικολάου  
Σκηνοθεσία, διεύθυνση φωτογραφίας: Κώστας Αμοιρίδης  
Μοντάζ, μουσική επιμέλεια: Παύλος Παπαδόπουλος  
Οργάνωση παραγωγής: Αλεξάνδρα Καραμπουρνιώτη  
Αρχισυνταξία, βοηθός διευθυντή παραγωγής: Θάνος Λεύκος Παναγιώτου  
Αφήγηση: Στέφανος Τσιτσόπουλος  
Μοντάζ, Μουσική Επιμέλεια: Παύλος Παπαδόπουλος  
Βοηθός Μοντάζ: Δημήτρης Παπαναστασίου  
Εικονοληψία: Γιάννης Σαρόγλου, Αντώνης Ζωής, Γιάννης Εμμανουηλίδης, Στεφανία Ντοκού, Δημήτρης Παπαναστασίου  
Ηχοληψία: Σίμος Λαζαρίδης, Τάσος Καραδέδος  
Σχεδιασμός Γραφικών: Θανάσης Γεωργίου  
Εκτέλεση Παραγωγής: AN Sports and Media

|  |  |
| --- | --- |
| Ντοκιμαντέρ / Ταξίδια | **WEBTV** **ERTflix** |

**17:00**  |  **Βαλκάνια Εξπρές  (E)**     
  
Ε' ΚΥΚΛΟΣ   
  
**Έτος παραγωγής:** 2023

**«Κάρλοβο, ένα οδοιπορικό με άρωμα λεβάντας και ιστορίας / Βουλγαρία» [Με αγγλικούς υπότιτλους]**   
**Eπεισόδιο**: 4

…..

**Mεσογείων 432, Αγ. Παρασκευή, Τηλέφωνο: 210 6066000, www.ert.gr, e-mail: info@ert.gr**